আর রেমার স্বামী সুইজাউ মারমা সেই ছয় বছর বয়সে বসন্ত রোগে আক্রান্ত হন এ গ্রামেই। বনাজি ঔষধ সেবন করতে হয় তাকেও। মোটামুটি সেরেও উঠছিলেন। এরই মধ্যে মাসখানেক পরিবারের সদস্যরা জোর করে ধরে তার দুচোখে গুল্মপাতার রস দিলে তার চোখের আলো ক্ষীণ হতে থাকে। চট্টগ্রাম শহরে গিয়ে ডাক্তার দেখান। কিন্তু কোন লাভ হয়নি। তিনভাই এক বোনের মধ্যে সবার বড় সুইজাউ। অন্ধ বলে কেউ তাকেও বিয়ে করতে রাজি হয়নি। অবশেষে পরিবার ও প্রতিবেশিরা স্থানীয় ওই চেয়ারম্যানের সহায়তায় ১৯৯৯ সালে বিয়ে দেয় রেমার সঙ্গে।